Adatok Magyarország lepke-faunájához. 



Irta Ulhrich Ede. 

 II. 



Acroníjcta Rumicis L. ab. Salicis Curt. Péczelen csalétken 

 fogtam augusztus végén ezen fajnak egy teljesen sötét példányát, 

 melyen a felső szárny belső szegélyén lévő jellemző fehér vonal- 

 kából csak kis szürkés- fehéres pontocska maradt meg. Ezen fajvál- 

 tozat a Staudinger-féle katalógus szerint Angliában és északi Né- 

 metországban lordul elő. 



Agrotis Tritici L. var. distinda Stgr. és var. seliginis Dup. 

 Péczelen csalétken fogtam szeptember elején az Agrotis Tritici L. 

 két előttem ismeretlen faj változatát, melyeket Staudinger és Bang- 

 Haas fenti varietásokként határoztak meg. Az utóbbi Magyarország- 

 ból már azelőtt is ismeretes volt, az előbbi azonban a Staudinger- 

 Rebel-féle katalógus szerint csak a Pontusban és Sareptánál 

 foidul elő. 



Erastria venustida Hb. Előfordul egész Közép-Európában, 

 de Magyarországon eddig csak Kalocsáról ismertük. Péczelen fog- 

 tam egy példányát július havában este lámpavilágnál. 



Euclidia triquetra F. Május hó végén fogtam Kis-Tétényben 

 egy példányt, mely a törzsfajtól már az első tekintetre különbözik 

 felső szárnyának sötét színezete által. A törzsfajnál a felső szár- 

 nyakon látható világos-szürke alapszín helyet enged egy sötét- 

 barna, kormos színezésnek, melyben a fekete háromszögalakú 

 foltok alig jutnak érvényre. Az alsó szárnyak színezete is valami- 

 vel sötétebb sárga és az apex fele kormosszínű. Ugyanez áll a 

 szárnyak fonákjára is. 



Acidalia ornata Se. Isaszeghen m. évi június havában fog- 

 tam egy példányt, melynek leírása a következő : A rendes typus- 

 nál a felső szárnyak közepén egy igen finom világos-barna vonal 

 húzódik végig. Az általam fogott példánynál ezen alig észrevehető 

 vonal egy 2 — 3 mm-ig széles, erősen szembetűnő sávvá változik 

 át. Ezzel párhuzamosan a szárnytöve felé jelentkezik egy ugyan- 

 olyan színű finom vonalka, mely azonban az alsó szárnyakon nem 

 folytatódik. 



Rbvartani Lapok XII. 1905. október. 



